**Sajtóközlemény**

**Kimagasló eredmények, erőteljes növekedés a DACHSER-nél**

**A logisztikai szolgáltató először érte el 6 milliárd EURO feletti forgalmat; a növekedés motorjául továbbra is az európai exportok és az élénk világkereskedelem szolgál.**

**A DACHSER a 2017-es gazdasági évben először ért el 6 milliárd EURO feletti forgalmat. A konszolidált bruttó árbevétel 7,2 %-kal, 6,12 milliárd EURO-ra nőtt. A 81,7 millió küldeményszám (2,1%-os növekedés) és a 39,8 millió tonna szállított tömeg (4,3 %-os növekedés) új rekordot is jelent. Az elmúlt évben a DACHSER világszerte 1 648 új munkahelyet teremtett.**

“A sikeres exportstratégiánkat az európai közúti forgalomban konzekvensen tovább folytattuk, amihez hozzájárult az egyre élénkülő világkereskedelem,“ nyilatkozta Bernhard Simon a DACHSER vezérigazgatója. „A történelmien magas számok eléréséhez a légi- és tengeri üzletágunk emelkedő forgalma is hozzájárult.”

**Az üzletági fejlesztések részletei**

A **Road Logistics** üzletágon belül, amely ipari alapanyag és késztermék (European Logistics), illetve élelmiszerek (Food Logistics) szállítását és raktározását alkotja, a DACHSER 2017-ben bruttó 3,1%-os bevétel növekedéssel elérte a 4,44 milliárd EURO forgalmat. A küldemények száma 2,1%-kal, a szállított tömeg pedig 3,6 %-kal nőtt. **A European Logistics (EL)** üzletágban a folyamatos exporttevékenységre történő koncentráció meghozta a gyümölcsét, ismét szilárd növekedési alapot biztosított a hálózaton belül. Ez különösen igaz az észak-közép-európai EL vállalati egységre, ahol 7,4 %-os növekedést értünk el, illetve EL ‚France & Maghreb‘ és a EL Ibéria régióra is, a contract logistics dinamikus fejlődésének köszönhetően. „Németország továbbra is a működésünk gerincét jelenti, de szárazföldi szállítmányozási üzletágunk második helyére Franciaország került. „Az elmúlt években konzekvensen ezen a stratégiai logisztikai tengely felépítésén dolgozunk“ – nyilatkozta Simon.

**A DACHSER Food Logistics** üzletága ismét átlag feletti növekedést ért el, ami elsősorban a németországi élelmiszerlogisztikai üzlet fejlődésének köszönhető, illetve új partnerek megszerzésével a küldeményszámok növekedését vonta maga után. „Öt évvel az European Food Network megalakulása után már mérleget tudunk vonni: jó döntésnek bizonyult egy erős partnerhálózat kialakítása rendszerszemléletünk alapján“ ­– nyilatkozta Bernhard Simon.

**Az Air & Sea Logistics (ASL)** üzletága összesen 15,7%-kal, 1,79 millió EURO-val növelte a 2017-es konszolidált bruttó árbevételt, különösen a légi szállítások növekvő volumenének köszönhetően. A három regionális ASL üzleti egység kétszámjegyű növekedést ért el, a legjobb eredményt, a több mint 20%-os forgalomnövekedést a DACHSER Ázsiai régió nyújtotta. Az üzletág küldeményszámai 6,7%-kal növekedtek, miközben a szállított tömeg 23,3%-os emelkedéssel elérte a 8,5 millió tonnát. „A légi- és tengeri szállítmányozás egy változékony üzletág, amelynek eredményei akár extrémitást is tükrözhetnek. Mindenesetre mi a fenntartható nyereségességre törekszünk. Ezért fűzzük egyre szorosabbra mindkét fő üzletágunk működését és helyezzük előtérbe a rendszerintegrációt.“

**A jövőt célzó hálózati és munkaerő-befektetések**

A kedvező világgazdasági helyzet ellenére, ami 2018 első negyedévére is jellemző volt, van olyan tényező, ami negatívan hat a növekedésre, mint például a kapacitások szűkössége és az egyre csökkenő sofőrlétszám. 2017-ben szerezte meg az első 22 hivatásos tehergépkocsi-vezető a DACHSER Service und Ausbildung GmbH.-nál a képesítését, további 106 ember kezdte el képzését a 35 német telephely egyikén. “Kiemelkedő fontosságúak ezért számunkra a szakképzések, szeretnénk a gyakorlati programban résztvevő tehergépkocsi vezetők létszámát minden évben növelni és minőségi koncepciónkat más európai országokra is kiterjeszteni”– nyilatkozta a DACHSER ügyvezetője. 2017-ben a DACHSER megemelte a telephelyhálózati, flotta, technikai és IT rendszerfejlesztési beruházásokra szánt összegét 5%-kal, 136 millió EURO-ra. „Az előző évben különösen a német élelmiszerlogisztikai terület kapacitását bővítettük jelentősen“ – mondta Simon. 2018-ban a DACHSER további 188 millió EURO-t beruházást jelentett be, ezúttal az ipari termékekre fókuszálva.

**Bevételek összesítve:**

|  |  |  |  |
| --- | --- | --- | --- |
| **Árbevétel** **(millió EUR)** | **2017** | **2016** | **Változás** |
| **Road Logistics** | **4,441** | **4,307** | **+ 3.1 %** |
| European Logistics | 3,570 | 3,495 | + 2.1 % |
| Food Logistics | 871 | 812 | + 7.3 % |
| **Air & Sea Logistics** | **1,785** | **1,542** | **+ 15.7 %** |
| **Konszolidálás**(Az 50%-nál kisebb tulajdoni hányadú részesedések árbevételével csökkentve) | - 108 | - 143 |  |
| **Konszern** | **6,118** | **5,706** | **+ 7.2 %** |

**Adózott árbevétel:**

|  |  |  |  |
| --- | --- | --- | --- |
| **Adózás utáni árbevétel****(millió EUR)** | **2017** | **2016** | **Változás** |
| **Road Logistics** | **4,187** | **3,898** | **+ 7.4 %** |
| European Logistics | 3,316 | 3,086 | + 7.5 % |
| Food Logistics | 871 | 812 | + 7.3 % |
| **Air & Sea Logistics** | **1,190** | **1,013** | **+ 17.5 %** |
| **Konszolidálás**(Az 50%-nál kisebb tulajdoni hányadú részesedések árbevételével csökkentve) | - 98 | - 105 |  |
| **Konszern**  | **5,280** | **4,806** | **+ 9.9 %** |

**A DACHSER-ről:**

A világon közel 29 100 fővel, 396 telephellyel működő DACHSER 2017-ben 6,12 milliárd EUR árbevétel generált. A logisztikai szolgáltató összesen 81,7 millió darab, 39,8 millió tonna össztömegű szállítmányt mozgatott. A DACHSER jelenleg 44 országban van jelen. További információért keresse DACHSER központi weboldalát, a [www.dachser.com](http://www.dachser.com) –ot.

**DACHSER Magyarország**

A LIEGL & DACHSER Szállítmányozási és Logisztikai Kft. 1999 óta van jelen a magyar piacon, a szállítmányozási és logisztikai piac meghatározó szereplője. Pilisvörösvári székhelyén az ország egyik legmodernebb logisztikai bázisát üzemelteti. Belföldi hálózatát 9 vidéki telephely alkotja, összesen több mint 300 munkatársat foglalkoztat. A kiemelkedő színvonalú szállítmányozási és logisztikai produkció magas színvonalú adminisztratív háttérszolgáltatásra támaszkodik. Az elmúlt évek eredményei alapján a vállalat töretlen és dinamikusan fejlődő szereplője a szolgáltatási szférának. 2017-ben 7,4%-os forgalom növekedést ért el, ez 75,9 millió EUR árbevételt jelent.

**Sajtókapcsolatok:**

Farkas Zsolt

Stern Communications

Mobil:+36 30 685 8327
E-mail: zsolt.farkas@sterncom.hu